Pueblu-Nuevu de Guadiana

Pueblu-Nuevu de Guadiana [pweβ̞lʊˈnweβ̞ʊ ð̪eɣwaˈð̪jana], conocíu ena zona comu Pueblu-Nuevu o Sarteneja es un puebru colonización que cai a 25 km de Badajós. 

 Nombri 
El nombri de Pueblu-Nuevu le vien por sel un puebru de colonización criau con el Pran Badajós. La vos 'puebru nuevu' ena comarca asseñala alos puebrus hechus colos reguedíus, en oposición alos puebrus viejus de origin prerromanu, romanu o medieval dela zona. El apellíu de Gudiana es pol ríu Guadiana que le sirvi de arrayu al meyudía del términu.
Tamién se mienta ena comarca comu Sarteneja, finca de cuya despropiación nació el puebru.

 Estoria 
El pobramientu en Pueblu-Nuevu vien de tiempus romanus. En el su términu, ena finca de Torre-Baxa i en El Pesquero s'án hallau abondosus restus de villas romanas, comu vasijas, cerámicas i estruturas de viviendaRubio Muñoz, L-A, "Un asentamiento rural en la cuencia media del Guadiana: La villa romana de "Pesquero"", en Anas I: 1988, pp. 67-82 .

Duranti la Edá Media, la pobración siguió dispersa en caseríus i cortijus, ata que ena Conquista cristiana se reforçarun los assentamientus con nuevus colonus que vinun del norti, ludiandu el lugal de Sarteneja. Esti pobranchu prencipió a despuebral-si plontu i ya pal sigru XIV quearía comu cortiju i dehesaBernal Estévez, A., Poblamiento, transformación y organización social del espacio extremeño: Méria, 1998, al igual que otrus lugaris comu El Çaraço o El Fresno.

Ya en el sigru XX se produxu la despropiación delas fincas pala criación de reguedíus i puebrus por mé del Pran Badajós homentau pol régimin franquista, de má que delas tierras delos ermanus Paredes i cia. nació Pueblu-Nuevu.

A partil del añu 1953 se produzi el assentamientu de colonus estremeñus i d'otras partis de España. En 1956 es inagurau oficialmenti por Franco, quien en el su viagi tamién inagura otrus puebrus dela zona comu Val-de-La-Calçá.

En 1971 se costitúi comu Entidad Menor pertenecienti a Badajós por mé dun decretu.

Quasi tres décadas dispués, ya en 1999 se costitúi comu monicipiu i oficialmenti el 3 d'agostu de 1999Decreto 97/1999 de 29 de jullu por el que se aprueba la segregación de Entidad Menor de Pueblonuevo del Guadiana para su constitución en municipio independiente de Badajoz. se decrara monicipiu endependienti de Badajós.

 Referencias 

 Atijus 
 Ayuntamientu de Pueblu-Nuevu.
 Página ena Deputación de Badajós.

Categoría:Comarca d'El Lácara
Categoría:Tierra de Badajós
Categoría:Monecipius dela provincia Badajós